text: Drager fylder luftrummet over Rømø
  07 september 2013 kl. 11.37
  Luftrummet over Rømø er i denne weekend fyldt med drager i alle regnbuens farver.
  Dansk Drageklub afvikler for 24. gang den internationale dragefestival i samarbejde med Rømø-Tønder Turistforening.
  Turistforening forventer, at festivalen hver dag vil blive besøgt af op mod 50.000 mennesker.
  - Ikke mindst i Nordtyskland har man fået øjnene op for denne kæmpemæssige begivenhed, og interessen for festivalen og kærligheden til de smukke drager stiger år for år, siger turistchef Bodil Glistrup Thomsen.
  Festivalen tiltrækker dragebyggere fra hele Nordeuropa, og et blik på himlen over den brede sandstrand på Rømø viser, at de ikke mangler fantasi. Blandt de underholdende indslag er karamelregn fra dragefærge og bamseudspring med faldskærm.
  Den årlige dragefestival giver et mærkbart bidrag til Rømøs turistøkonomi.
  Dansk Drageklubs hjemmeside.
  